2. napirendi pont

**ELŐTERJESZTÉS**

**Tárgy:** A polgármester 2019. évi szabadságolási ütemtervének jóváhagyása

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvényben (a továbbiakban: Kttv.) 225/C. § (1) bekezdésének rendelkezése szerint a főállású polgármester évi **25 munkanap alapszabadságra** **és 14 munkanap pótszabadságra** jogosult, illetve megilleti a **16 évesnél fiatalabb gyermek után járó pótszabadság, mely kettő gyermek esetén 4 munkanap pótszabadság**. A 2018. évről áthozott, ki nem vett szabadságnapok száma 0 munkanap.

**A Kttv. 225/C. § (2) bekezdésében foglaltaknak megfelelően a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését.** A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

Tekintettel arra, hogy 2019. októberében helyhatósági választások lesznek, a szabadságolási tervet 2019. szeptember 30. napjáig szükséges elfogadni.

A fentiek alapján az alábbi határozati javaslatot terjesztem a T. Képviselő-testület elé elfogadásra!

**Határozati javaslat:**

***…../2019. (….) határozati javaslat***

*Ásványráró Község Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 225/C. § (2) bekezdésében foglaltaknak megfelelően* ***Tatainé Popp Rita polgármester*** *részére az előterjesztése alapján a 2019. évi - időarányos - szabadságának ütemezését az alábbi ütemterv szerint jóváhagyja:*

|  |  |
| --- | --- |
| *2019. év* | *hónapok* |
| *Szabadságnapok száma* | *I.* | *II.* | *III.* | *IV.* | *V.* | *VI.* | *VII.* | *VIII.* | *IX.* | *X.* | *XI.* | *XII.* |
| *32* | *0* | *0* | *2* | *1* | *2* | *5* | *5* | *15* | *2* | *-* | *-* | *-* |

***Felelős:*** *Frank Szilvia mb. jegyző*

***Határidő:*** *Azonnal*

Ásványráró, 2019. február 25.

 Frank Szilvia s.k.,

 jegyző